Diari Oficial de la Generalitat Valenciana


Sumari del DOGV 6711, del 10-02-2012 (2012/1207)

ORDE 5/2012, de 2 de febrer, de la Conselleria de Justícia i Benestar Social, de modificació de l'Orde 13/2010, de 17 de maig, de la Conselleria de Benestar Social, per la qual es creen, modifiquen i suprimixen diversos fitxers de caràcter personal responsabilitat de la Conselleria de Benestar Social.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2012/02/02/5/dof/vci/html**

### Dades del document

Número de DOGV
:   6711

Data del DOGV
:   10-02-2012

Secció del DOGV
:   I. DISPOSICIONS GENERALS

Número del document
:   2012/1207


Data del document
:   02-02-2012

Organisme emissor
:   Conselleria de Justícia i Benestar Social

Tipus de document
:   Ordre

Anàlisi jurídica

 Descriptors 

:   * Conselleria de Justícia i Benestar Social
    * legislació
    * dades personals
    * base de dades
    * administració regional

ORDE 5/2012, de 2 de febrer, de la Conselleria de Justícia i Benestar Social, de modificació de l'Orde 13/2010, de 17 de maig, de la Conselleria de Benestar Social, per la qual es creen, modifiquen i suprimixen diversos fitxers de caràcter personal responsabilitat de la Conselleria de Benestar Social. [2012/1207]  
La Llei Orgànica 15/1999, de 13 de desembre, de Protecció de Dades de Caràcter Personal, establix un conjunt de mesures per a garantir i protegir el dret fonamental a l'honor, a la intimitat personal i familiar i a la pròpia imatge, previst per la Constitució Espanyola en l'article 18, aplicable tant als fitxers informatitzats com als manuals estructurats que continguen dades de caràcter personal.  
  
És responsabilitat de les administracions públiques el que concernix a la creació o supressió de fitxers de dades de caràcter personal que usen en l'exercici de les seues funcions.   
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal (LOPD) disposa, que la creació, modificació o supressió dels fitxers de les administracions públiques únicament podrà fer-se per mitjà de disposició de caràcter general publicada en el Boletín Oficial del Estado o diari oficial corresponent.  
  
El Reial Decret 1720/2007, de 21 de desembre, pel qual s'aprova el Reglament de desplegament de la Llei Orgànica 15/1999, disposa en l'article 54, el contingut que haurà de regular-se a través de la disposició o acord pel qual es crea el fitxer.  
El Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, determina en els articles 10 i següents el procediment d'inscripció en este últim dels fitxers informatitzats de dades personals creats o gestionats pels distints òrgans o entitats de la Generalitat, així com la potestat per a l'aprovació de la disposició de caràcter general, per mitjà de la qual es creen els fitxers automatitzats, l'exercici dels quals recau en la conselleria competent per raó de la matèria.  
Mitjançant l'Orde de 17 de maig de 2010 (DOCV núm. 6289, de 15.06.2010) es va ordenar la creació del fitxer denominat Visat de Plans d'Igualtat, amb la finalitat identificada en l'esmentada orde i que, per motius d'eficiència, convé modificar per a incloure altres competències de la Conselleria.  
Per tot l'anterior, en aplicació del que disposa la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el Reglament de Desplegament de l'esmentada llei, segons el que establix l'article 28, lletra e), de la Llei 5/1983, de 30 de desembre, del Consell, i una vegada complits els tràmits previstos en l'article 12 del Decret 96/1998, de 6 de juliol, del Consell i, conforme amb el Consell Jurídic Consultiu de la Comunitat Valenciana,  
  
ORDENE  
  
Article únic. Modificació de l'annex I de l'Orde 13/2010, de 17 de maig, de la Conselleria de Benestar Social, per la qual es creen, modifiquen i suprimixen diversos fitxers de caràcter personal responsabilitat de la Conselleria de Benestar Social   
1. Es modifica l'apartat 16. Fitxer: Visat de Plans d'Igualtat  
  
2. Es creen dos nous fitxers amb la numeració següent: 41. Fitxer: Convocatòries i Concursos i 42. Fitxer: Xarxes Socials.  
Queden redactats com s'indica en l'annex.  
  
DISPOSICIÓ ADDICIONAL  
  
Única. Limitació del gasto  
La implementació i posterior desplegament d'este decret no podrà tindre cap incidència en la dotació de tots i cada un dels capítols de gasto assignat a l'esmentada conselleria, en la data de publicació d'este, i en tot cas haurà de ser atés amb els mitjans personals i materials de la conselleria competent per raó de la matèria.  
  
DISPOSICIÓ FINAL  
  
Única. Entrada en vigor  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
  
València, 2 de febrer de 2012  
  
El conseller de Justícia i Benestar Social,  
JORGE CABRÉ RICO  
  
  
Annex  
  
Nova redacció de l'apartat 16. Fitxer: Visats de Plans d'Igualtat  
  
  
16. Fitxer: Plans d'Igualtat (núm. codi inscripció: 4311154797)  
  
1. Denominació i finalitat:  
El fitxer es denomina Plans d'Igualtat i la seua finalitat és: control, gestió i administració dels expedients relatius a l'atorgament del visat de plans d'Igualtat i de les persones usuàries i beneficiàries de les accions de capacitació i formació en matèria d'igualtat de gènere, accions i plans d'igualtat.  
2. Persones o col·lectius sobre els quals es pretenga obtindre dades de caràcter personal o que resulten obligats a subministrar-les i el procediment d'arreplega de dades:  
Col·lectius:  
a) Representants legals  
b) Empleats i empleades  
c) Persones beneficiàries  
Es pretenen arreplegar dades a partir d'impresos de sol·licitud i documents. Si és el cas, a través de documents que acrediten la identitat i facultats dels representants legals de les entitats sol·licitants.  
3. Estructura bàsica del fitxer i sistema de tractament de les dades:  
  
Dades de caràcter identificatiu:  
a) Noms i cognoms  
b) NIF/DNI  
c) Núm. SS/Mutualitat  
d) Adreça  
e) Telèfon  
Altres tipus de dades:  
f) Acadèmiques i professionals  
g) Detalls de l'ocupació  
El sistema de tractament serà mixt.  
4. Comunicacions de dades previstes:  
No cap  
5. Transferències de dades que es prevegen a països tercers:  
No cap.  
6. Òrgans de les administracions responsables del fitxer:  
Direcció General de Família i Dona.  
7. Servicis o unitats davant els quals pogueren exercitar-se els drets:  
Conselleria de Justícia i Benestar Social - Passeig Albereda, 16, 46978 - València (València)  
8. Mesures de seguretat amb indicació del nivell bàsic, mitjà o alt exigible:  
En compliment al que disposa el títol VIII del Reial Decret 1720/2007, de 21 de desembre, pel qual s'aprova el Reglament de Desplegament de la Llei Orgànica 15/1999, de 13 de desembre, s'aplicaran a este fitxer les mesures de seguretat de nivell bàsic, previstes en el dit Reglament.  
Addició dels apartats 41. Fitxer: Convocatòries i Concursos i 42. Fitxer: Xarxes Socials.  
41. Fitxer: Convocatòries i Concursos  
1. Denominació i finalitat:  
El fitxer es denomina Convocatòries i Concursos i la seua finalitat és: gestió, control i administració dels expedients relacionats amb les sol·licituds, participants, premis, reconeixements i publicacions relacionats amb les convocatòries, concursos i activitats organitzats per la Direcció General de Família i Dona.  
2. Persones o col·lectius sobre els quals es pretenga obtindre dades de caràcter personal o que resulten obligats a subministrar-los i el procediment d'arreplega de dades:  
Col·lectius:  
a) Ciutadans, ciutadanes i residents  
Es pretenen arreplegar dades a partir d'impresos de sol·licitud, inscripció o per mitjà d'escrits lliures de tramesa d'informació; així com a través de documents que acrediten la identitat de les persones interessades.  
3. Estructura bàsica del fitxer i sistema de tractament de les dades:  
  
Dades de caràcter identificatiu:  
a) Nom i cognoms  
b) NIF/DNI  
c) Adreça  
d) Telèfon  
Altres tipus de dades:  
e) Acadèmiques i professionals  
f) Detalls de l'ocupació  
El sistema de tractament serà mixt  
4. Comunicacions de dades previstes:  
No cap.  
5. Transferències de dades que es prevegen a països tercers:  
No cap.  
6. Òrgans de les administracions responsables del fitxer:  
Direcció General de Família i Dona  
7. Servicis o unitats davant els quals pogueren exercitar-se els drets:  
Conselleria de Justícia i Benestar Social - Passeig Albereda, 16, 46656 - València (València)  
8. Mesures de seguretat amb indicació del nivell bàsic, mitjà o alt exigible:  
En compliment del que disposa el títol VIII del Reial Decret 1720/2007, de 21 de desembre, pel qual s'aprova el Reglament de Desplegament de la Llei Orgànica 15/1999, de 13 de desembre, s'aplicaran a este fitxer les mesures de seguretat de nivell bàsic, previstes en el dit Reglament.  
42. Fitxer: Xarxes Socials  
1. Denominació i finalitat:  
El fitxer es denomina Xarxes Socials i la seua finalitat és: gestió, control i administració de les persones usuàries de les xarxes socials desenrotllades i sota gestió de la Direcció General de Família i Dona, per tal de coordinar el contacte entre la Conselleria de Justícia i Benestar Social i la ciutadania valenciana interessada a participar en els projectes de la Generalitat.  
2. Persones o col·lectius sobre els quals es pretenga obtindre dades de caràcter personal o que resulten obligades a subministrar-les i el procediment d'arreplega de dades:  
Col·lectius:  
a) Ciutadans, ciutadanes i residents  
b) Empleats i empleades  
c) Persones usuàries de xarxes socials  
Es pretenen arreplegar dades a partir de formularis en línia.  
3. Estructura bàsica del fitxer i sistema de tractament de les dades:  
  
Dades de caràcter identificatiu:  
a) Noms i cognoms  
b) NIF/DNI  
c) Adreça  
d) Telèfon  
e) Imatge/veu  
Altres tipus de dades:  
f) Característiques personals  
g) Acadèmics i professionals  
h) Detalls de l'ocupació  
El sistema de tractament serà automatitzat  
4. Comunicacions de dades previstes:  
No cap  
5. Transferències de dades que es prevegen a països tercers:  
No cap.  
6. Òrgans de les administracions responsables del fitxer:  
Direcció General de Família i Dona   
7. Servicis o unitats davant els quals pogueren exercitar-se els drets:  
Conselleria de Justícia i Benestar Social - Passeig Albereda, 16, 46812 - València (València)  
8. Mesures de seguretat amb indicació del nivell bàsic, mitjà o alt exigible:  
En compliment al que disposa el títol VIII, del Reial Decret 1720/2007, de 21 de desembre, pel qual s'aprova el Reglament de Desplegament de la Llei Orgànica 15/1999, de 13 de desembre, s'aplicaran a este fitxer les mesures de seguretat de nivell bàsic, previstes en el dit Reglament.


Còpia Permalink ELI